**Daugavpils 750 gadu jubilejas svētku gājiena**

**Nolikums**

1. **Gājiena mērķis**

Stiprināt piederības sajūtu Daugavpils pilsētai un kuplināt svētku norisi, kopīgā gājienā iesaistot Daugavpils valstspilsētas pašvaldības iestādes, uzņēmumus, nevalstiskās organizācijas, amatiermākslas kolektīvus, iedzīvotājus un viesus.

2. **Gājiena rīkotājs**

Daugavpils valstspilsētas pašvaldība

3. **Gājiena laiks un vieta**

2025.gada 31.maijā plkst.13.00 no Dzelzceļa stacijas. Pulcēšanās Dzelzceļa stacijas laukumā no plkst.12.20.

4. **Gājiena maršruts**

No Dzelzceļa stacijas pa Rīgas ielu līdz Vienības laukumam.

5. **Pieteikšanās gājienam**

Lai pieteiktos gājienam jāaizpilda pievienotā anketa un līdz 2025.gada 15.maijam plkst.17.00 jānosūta uz elektronisko pasta adresi [gajiens@daugavpils.lv](mailto:gajiens@daugavpils.lv). Pieteikumā jānorāda kolektīva nosaukums un provizoriskais gājiena dalībnieku skaits (no 10 līdz 50), kontaktpersonas e-pasta adrese, tālruņa numurs, kā arī neliels apraksts par kolektīvu (ne garāks kā 40 vārdi).

6. **Gājiena dalībnieki**

Fiziskas personas (personu grupas, interešu grupas, komandas u.c.) un juridiskas personas (uzņēmumi, iestādes, kolektīvi, nevalstiskās organizācijas u.c.) izņemot politiskās partijas, turpmāk – Dalībnieki.

7.**Gājiena (Dalībnieku/Komandu/Iestāžu) noformējums:**

7.1.Atbilstoši pilsētas svētku tematikai - radošs, interesants, spilgts un atpazīstams, ar mūziku un skaņu radošiem instrumentiem un priekšmetiem, ar vienojošiem elementiem apģērbā un atribūtikā. Vēlams izmantot Daugavpils 750 jubilejas gada vizuālo identitāti <https://www.daugavpils.lv/pilseta/par-daugavpili/simboli> .

7.2.Katras Dalībnieku grupas priekšgalā iet persona, kas nes gājiena rīkotāju sagatavotu atpazīstamības zīmi uz kuras uzrakstīts kolektīva/uzņēmuma nosaukums.

8. **Gājiena dalībnieku konkurss:**

8.1. Gājiena dalībnieki var pieteikt savu kolektīvu konkursam, veicot atzīmi pieteikuma anketā.

8.2. Dalībnieki tiks vērtēti 2 nominācijās:

8.2.1. Izdomas bagātākais kolektīvs

* Tērpu oriģinalitāte un radošums.
* Saskaņotība.
* Izmantotie materiāli un to izmantošanas veids.
* Tehniskā realizācija.
* Atbilstība pasākuma tēmai vai konceptam.

8.2.2. Vissaliedētākais kolektīvs:

* Publikas iesaistīšana un reakcija uz kolektīva uzstāšanos.
* Kopējā iespaida un atmosfēras radīšana pasākumā.

8.3. Ar konkursa uzvarētājiem konkursa rīkotājs sazināsies personīgi divu nedēļu laikā pēc gājiena norises.

8.4. **Konkursa žūrija:** Konkursa dalībniekus vērtēs gājiena rīkotāju izveidota komisija.

9. **Gājiena norise**

Katrai Dalībnieku grupai tiks piešķirts kārtas numurs, to paziņojot līdz 2025.gada 22.maijam pieteikumā norādītās kontaktpersonas e-pastā. Pielikumā tiks pievienota informatīva karte ar stāšanās vietām gājienam. Gājiena dalībnieki stājas rindās, katrā ne mazāk kā četras personas. Gājiena dalībnieki apņemas ievērot stāšanās laiku gājienam, distanci starp kolektīviem (ne mazāk un ne vairāk kā trīs līdz pieci metri), izpildīt gājiena Rīkotāja norādījumus.

10. **Cita informācija**

Par nolikuma neievērošanu, Rīkotājs patur tiesības neatļaut Dalībniekam doties

Gājienā vai arī aizliegt dalību Gājiena laikā.

Informējam, ka Daugavpils valstspilsētas pašvaldības svētku ietvaros rīkoto pasākumu laikā tiks veikta fotografēšana, video un/vai audiovizuāla fiksācija. Iegūtie materiāli tiks izmantoti ilustratīvi mākslinieciskiem mērķiem un publicitātei pašvaldības mājas lapā un sociālajās vietnēs.

11. **Kontaktinformācija:**

Daugavpils valstspilsētas pašvaldības iestāde “Jaunatnes lietu un sporta pārvalde”, t. 65424443, mob.24662660, e-pasts:sport@daugavpils.lv